**Leo Daniel Johannes Sormunen** (s. 6. maaliskuuta 1996 Espoo) on suomalainen jääkiekkoilija, joka pelaa Suomi-sarjajoukkue Kiekko-Espoossa. Hän on pelipaikaltaan oikea laitahyökkääjä.

Ura
---

Sormunen valittiin Pohjola-leirille Helsingin IFK:sta vuonna 2010. Hän siirtyi juniorina sittemmin Karhu-Kissoihin. Sormunen oli kaudella 2011–2012 C-nuorten I-divisioonassa joukkueensa paras pistemies, maalintekijä ja syöttäjä tehoilla 25+35=60, joilla hän sijoittui sarjan pistepörssissä kuudenneksi. Sormunen pelasi samalla kaudella myös yhden ottelun lainalla Jokereiden C-nuorten SM-sarjajoukkueessa. Kaudella 2012–2013 hän nousi Karhu-Kissojen B2-nuorten kapteeniksi. Sormunen oli joukkueen paras pistemies ja syöttäjä sekä B2-nuorten SM-karsinnoissa tehoilla 6+12=18 että B2-nuorten Mestiksen runkosarjassa tehoilla 12+29=41. Hän voitti koko jälkimmäisenä mainitun sarjan piste- ja syöttöpörssin, kuten myös pudotuspeleissä tehoilla 5+6=11.

Kaudeksi 2013–2014 Sormunen siirtyi Jokereiden B-nuoriin, jossa hän voitti kauden päätteeksi SM-hopeaa. Kaudella 2014–2015 Sormunen pelasi seuran A-nuorten lisäksi myös kuusi ottelua lainalla Karhu-Kissojen A-nuorten Mestisjoukkueessa. Kaudeksi 2015–2016 hän siirtyi Saimaan Pallon A-nuoriin. Kaudella 2016–2017 Sormunen debytoi seuran SM-liigajoukkueessa. Hän teki liigadebyyttinsä 23. helmikuuta 2017 vieraissa Helsingin IFK:ta vastaan. Sormuselle avautui paikka SaiPan kokoonpanosta, kun joukkue kärsi lukuisista poissaoloista. Lisäksi joukkueen SaiPan oli poistunut siirtotakarajalla viisi kenttäpelaajaa. Hän sai ottelussa jääaikaa 4.31 minuuttia. Sormunen sai myös yhden kahden minuutin jäähyn estämisestä. Hän pelasi kauden aikana SM-liigassa kaikkiaan seitsemän runkosarjaottelua ilman tehopisteitä.

Sormunen siirtyi kaudeksi 2017–2018 Kiekko-Vantaan A-nuorten Mestisjoukkueeseen. Hän voitti joukkueen sisäisen piste- ja syöttöpörssin tehoilla 10+25=35. Sormunen voitti kauden päätteeksi A-nuorten Mestiksen mestaruuden. Kaudeksi 2018–2019 hän siirtyi vuoden mittaisella sopimuksella Suomi-sarjajoukkue Kiekko-Espooseen.

Muuta
-----

Sormunen valmistui ylioppilaaksi Leppävaaran lukiosta syksyllä 2015.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2014–2015 | Karhu-Kissat | A-Mestis | 4 | 2 | 3 | 5 | 0 | – | – | – | – | – |
|  | Jokerit | A-SM | 31 | 9 | 2 | 11 | 47 | 6 | 0 | 0 | 0 | 8 |
| 2015–2016 | SaiPa | A-SM | 44 | 3 | 8 | 11 | 48 | 2 | 0 | 0 | 0 | 0 |
| 2016–2017 | SaiPa | A-SM | 40 | 8 | 6 | 14 | 75 | – | – | – | – | – |
|  | SaiPa | SM-liiga | 7 | 0 | 0 | 0 | 2 | – | – | – | – | – |
| 2017–2018 | Kiekko-Vantaa | A-Mestis | 32 | 10 | 25 | 35 | 64 | 8 | 4 | 3 | 7 | 2 |
| 1 kausi | yhteensä | SM-liiga | 7 | 0 | 0 | 0 | 2 | – | – | – | – | – |

Lähteet
-------

* Leo Sormunen The Internet Hockey Databasessa (englanniksi)
* Leo Sormunen Eurohockey-sivustolla (englanniksi)
* Leo Sormunen *Elite Prospects*. Everysport Media Group AB.  (englanniksi)

### Viitteet

1. 1 2  Ylioppilastutkintolautakunta
2. ↑  Tilastot *liiga.fi*. Jääkiekon SM-liiga Oy. Viitattu 24.2.2017.
3. 1 2 3 4  Leo Sormunen *Elite Prospects*. Everysport Media Group AB.  (englanniksi)
4. ↑  Seitsemän 96-pelaajaa Granista Pohjola-leirille *grifk.fi*.  16.2.2010. IF Grankulla Ishockey rf.  Arkistoitu 25.2.2017. Viitattu 24.2.2017.
5. ↑  Curtis Hamilton, Matti Järvinen, Joona Jääskeläinen, Per Savilahti-Nagander ja Brock Trotter
6. ↑  Ottelutilastot *liiga.fi*.  23.2.2017. Jääkiekon SM-liiga Oy. Viitattu 24.2.2017.
7. ↑  Otteluseuranta *liiga.fi*.  23.2.2017. Jääkiekon SM-liiga Oy. Viitattu 24.2.2017.
8. ↑  Kiekko-Espoo *facebook.com*.  18.8.2018. Kiekko-Espoo Ry. Viitattu 18.8.2019.